EkBass/fiwiki-20250220-pages-articles huggingface dataset:
Punapaltiot

Punapaltiot (Euptelea) on Eupteleaceae-heimoon kuuluva pieni kasvisuku ja samalla myös heimon ainoa suku. Sukuun kuuluu kaksi lajia. == Lajeja == * Euptelea pleiosperma * Euptelea polyandra – japaninpunapaltio == Lähteet == == Aiheesta muualla == * Laji.fi: Punapaltiot (Euptelea) Luokka:Ranunculales
Japaninpunapaltio

Japaninpunapaltio (Euptelea polyandra) on Eupteleaceae-heimoon kuuluva kasvilaji, joka kasvaa luonnossa Japanissa. Japaninpunapaltio on kesävihanta pensas tai pieni puu, jonka lehdet ovat leveänpuikeita, kirkkaanvihreitä ja korkeintaan 15 cm pitkiä. Nuoret lehdet ovat punertavia ja muuttuvat syksyllä taas oransseiksi tai punaisiksi. Kukat sijaitsevat rykelminä, joissa yksittäiset kukat ovat lähes huomaamattoman pieniä ja punavihreitä. Japaninpunapaltio kukkii keväällä ennen lehtien puhkeamista. == Lähteet == * RHS Gardening: Euptelea polyandra === Viitteet === == Aiheesta muualla == * Suomen Lajitietokeskus: Japaninpunapaltio (Euptelea polyandra) * iNaturalist: Euptelea polyandra * UniProt: Taxonomy - Euptelea polyandra * Global Biodiversity Information Facility (GBIF): Euptelea polyandra Luokka:Ranunculales
Cayugan piirikunta

Cayugan piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 76 576 vuonna 2019. Piirikunnan hallintokeskus on Auburnin kaupunki. Piirikunta on perustettu vuonna 1799. == Lähteet == == Aiheesta muualla == Luokka:New Yorkin piirikunnat
Chenangon piirikunta

Chenangon piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 47 207 vuonna 2019. Piirikunnan hallintokeskus on Norwichin kaupunki. Piirikunta on perustettu 15. maaliskuuta 1798. == Lähteet == == Aiheesta muualla == Luokka:New Yorkin piirikunnat
American Vagabond

American Vagabond on Susanna Helken ja Mary Morganin ohjaama suomalais- tanskalaisena yhteistuotantona tehty dokumenttielokuva vuodelta 2013. Elokuva on yhteiskunnallinen dokumentti, joka käsittelee homoseksuaalisuutta ja asunnottomuutta sekä henkilödokumentti kahdesta nuoresta homosta Jamesista sekä Tylerista, jotka jättävät ahdasmieliseksi kokemansa kotikaupunkinsa ja muuttavat San Fransiscoon. San Fransiscoon muutettuaan he kuitenkin kokevat itsensä ulkopuolisiksi ja päätyvät työttömiksi sekä asunnottomiksi. == Palkinnot ja ehdokkuudet == * Elokuva voitti vuonna 2013 Yhdysvalloissa, Illinoisissa järjestettävillä Chicagon kansainvälisillä elokuvajuhlilla tuomariston Q Hugo -erikoispalkinnon. * Elokuva voitti vuonna Yhdysvalloissa, New Yorkin Rochesterissa järjestettävillä ImageOut: The Rochester LGBT Film & Video Festival -elokuvajuhlilla parhaan dokumenttielokuvan palkinnon. == Lähteet == Luokka:Vuoden 2013 suomalaiset elokuvat Luokka:Suomalaiset dokumenttielokuvat
Sami Koivisto

Sami Koivisto (s. 7. heinäkuuta 1971 Vesanto) on suomalainen toimittaja, marraskuusta 2017 alkaen Ylen vuorovaikutuspäällikkö. Hänet nimettiin Yleisradion yleisöasiamiehen uuteen tehtävään 28. syyskuuta 2017; tehtävänimeke vaihdettiin tehtävän alkaessa yleisövuorovaikutuksen päälliköksi. Tehtävässään Koivisto pyrkii lisäämään Ylen journalismin ja muun toiminnan läpinäkyvyyttä Ylen yleisöjen mielipiteitä kuuntelemalla ja kysymyksiin vastaamalla.Vihapuhetta vuosia kuunnellut Ylen Sami Koivisto kohtasi solvaajansa silmästä silmään ja yllättyi: ”Käytännössä siinä kohtasi omat stereotypiansa”. HS 1.9.2020. Koivisto on kysytty luennoitsija ja kouluttaja myös Ylen ulkopuolella; Ylellä hän kouluttaa henkilökuntaa vihapuheen kohtaamisessa. Koivisto on työskennellyt Ylessä toimittajana marraskuusta 2008. Vuosina 2003–2008 Koivisto työskenteli Ilta-Sanomissa mm. verkkotoimittajana, mielipidetoimituksen vs. esimiehenä ja moderaattorina. Freelancer-toimittajana hän kirjoitti artikkeleita useille suomalaisille aikakauslehdille vuosina 2002–2007. Koiviston tunnetuimpiin Ylelle kirjoittamiin artikkeleihin kuuluu 30. toukokuuta 2019 julkaistu kuvaus sovittelukokemuksesta, jossa Koivisto kohtaa kasvotusten hänen perheensä kuolemaa toivoneen vihapuheen kirjoittajan. Sami Koivisto on koulutukseltaan toimittaja, tutkinto on Haaga-Helia ammattikorkeakoulun journalismin koulutuksesta. Aiemmin Koivisto on opiskellut muun muassa draamaterapiaa Royal Central School of Speech and Drama -teatterikorkeakoulussa Lontoossa. Sami Koivisto palkittiin työstään Ylen vuorovaikutuspäällikkönä Julkisen palvelun juhlastipendillä vuonna 2022. Työstään toimittajana hänet palkittiin Yleisradion ohjelmastipendeillä vuosina 2011 ja 2017. == Lähteet == Luokka:Vuonna 1971 syntyneet Luokka:Elävät henkilöt Luokka:Ylen toimittajat
Pierre-Nicolas Brisset

thumb|250px|Pierre-Nicolas Brisset: Gaius Gracchus kutsutaan senaatin kuultavaksi, maalattu vuonna 1840. Pierre-Nicolas Brisset (18. elokuuta 1810 Pariisi - 29. maaliskuuta 1890 Pariisi) oli ranskalainen taidemaalari. Hän maalasi historiallisia ja mytologisia aiheita sekä maisemia ja uskonnollisia maalauksia. http://www.askart.com/artist/Pierre_Nicolas_Brisset/11091066/Pierre_Nicolas_Brisset.aspx Brisset oleskeli Roomassa vuodet 1841-1845. Kotimaahansa palattuaan hän maalasi seinämaalauksia Versaillesiin yhdessä François-Édouard Picot´n kanssa. Yhdessä he tekivät myös maalauksia Saint-Vincent de Paulin kirkkoon. https//lanouvelleathenes.fr/pierre-nicolas-brisset-1810-1890/ Brisset työskenteli myös taideopettajana. == Lähteet == == Aiheesta muualla == * http://www.mutualart.com/Artist/Pierre-Nicolas-Brisset/8EB2FE9232C629CD * http://www2.culture.gouv.fr/public/mistral/joconde_fr?ACTION=CHERCHER&FIELD;_98=AUTR&VALUE;_98=BRISSET%20Pierre%20Nicolas%20&DOM;=All&REL;_SPECIFIC=3 Luokka: Ranskalaiset taidemaalarit Luokka: Vuonna 1810 syntyneet Luokka: Vuonna 1890 kuolleet
Love & Engineering – Rakkauden insinöörit

Love & Engineering – Rakkauden insinöörit on Tonislav Hristovin ohjaama suomalais-saksalais-bulgarialaisena yhteistuotantona tehty dokumenttielokuva vuodelta 2014. Se on temaattisesti jatkoa Hristovin aikaisemmalle elokuvalle Sinkkuelämän säännöt (2011). Elokuva on dokumentti insinööreistä, jotka yrittävät selvittää tieteellisin keinoin sitä, miten rakastuminen tapahtuu ja muuttaa sen kaavoiksi ja algoritmeiksi. == Palkinnot ja ehdokkuudet == * Elokuva voitti vuoden 2014 Helsingissä järjestettävillä DocPoint- elokuvajuhlilla yleisöpalkinnon parhaasta kotimaisesta dokumenttielokuvasta. == Lähteet == Luokka:Vuoden 2014 suomalaiset elokuvat Luokka:Suomalaiset dokumenttielokuvat
Ford 7810

Ford 7810 on Ford Motor Companyn nelivetoinen traktorimalli, jota valmistettiin vuosina 1988–1991. Traktorissa on kaikkiaan 24 vaihdetta, joista 16 on eteen ja 8 taakse. Hevosvoimia Ford 7810-traktorissa on 100. == Tekniikka == Traktorissa sylintereitä on kuusi. Siinä on 4x2 WD-alusta ja moottorina on Ford 6.6L. Polttoainetta mahtuu säiliöön noin 148 litraa. == Lähteet == == Aiheesta muualla == 7810
Cecília Meireles

Cecília Meireles (1901 Rio de Janeiro, Brasilia – 1964 Rio de Janeiro, Brasilia) oli brasilialainen runoilija, toimittaja ja opettaja. Meireles oli Brasilian merkittävimpiä naisrunoilijoita. Hän kirjoitti myös lastenkirjoja. Esikoisrunokokoelma Espectros ilmestyi 1919, mutta varsinainen maine syntyi kirjallisuuslehti Festassa julkaistujen runojen ansiosta. Hän sai tuotantoonsa vaikutteita kansanperinteestä ja Portugalin suurvalta-ajan runoudesta sekä myöhemmin symbolismista. ==Lähteet== ==Aiheesta muualla== Luokka:Brasilialaiset runoilijat Luokka:Vuonna 1901 syntyneet Luokka:Vuonna 1964 kuolleet
Igora Drive

Igora Drive () on moottorirata Raudun eli Sosnovon kunnassa Käkisalmen piirissä Venäjällä. Rata sijaitsee Karjalankannaksella 54 kilometriä Pietarista pohjoiseen. Igora Drive -rata on rakennettu vuosina 2017-2018. Kansainvälinen autoliitto FIA myönsi Igora Drive -radalle ykköstason lisenssin vuonna 2020. Radalla oli määrä ajaa ensimmäinen Formula 1 -osakilpailu vuonna 2023. Venäjän hyökättyä Ukrainaan helmikuussa 2022 Formula 1 päätti irtisanoa sopimuksensa Venäjän kanssa. == Lähteet == Luokka:Formula 1 -radat Luokka:Venäjän moottoriradat *
Thorlak Thorhallsson

Pyhä Thorlak Thorhallsson (1133 Islanti – 23. joulukuuta 1193 Skalholt, Islanti) oli islantilainen piispa ja pyhimys. Hänen vanhempansa olivat köyhiä ja menettivät maatilansa, ja perhe hajosi Thorlakin ollessa vielä poika. Thorlakista tuli diakoni 15-vuotiaana ja pappi 18-vuotiaana. Hän säästi rahaa opiskellakseen ulkomailla ja opiskeli Ranskan Pariisissa ja Englannin Lincolnissa. Palattuaan Islantiin häntä painostettiin menemään naimisiin lesken kanssa mutta hän kieltäytyi. Hän perusti augustinolaisen luostarin ja toimi sen apottina. Myöhemmin hän toimi Skalholtin piispana 15 vuotta, kunnes kuoli vuonna 1193 ollessaan 60-vuotias. Hänet kanonisoitiin paikallisesti 1198 ja paavi Johannes Paavali II:n toimesta 14. tammikuuta 1984. Thorlak Thorhallsson on Islannin suojeluspyhimys. Hänellä on kaksi juhlapäivää: 20. heinäkuuta ja 23. joulukuuta. == Lähteet == Luokka:Islantilaiset pyhimykset Luokka:Islantilaiset katoliset piispat Luokka:Vuonna 1133 syntyneet Luokka:Vuonna 1193 kuolleet
Homo longi

Homo longi eli lohikäärmeihminen on sukupuuttoon kuollut ihmislaji. Se on mahdollisesti neandertalinihmistä läheisempi sukulainen nykyihmiselle. == Anatomia == Homo longi on raskasrakenteinen. Sen kallo on ihmislajien suurin. == Lähteet == Luokka:Ihmiset
Sarah Gilbert

Sarah Gilbert (s. 1962) on brittiläinen professori, joka johtaa rokotteita tutkivaa tutkimusryhmää Oxfordin yliopiston Jenner-instituutissa. Hänellä oli merkittävä rooli Astra Zenecan ja Oxfordin yliopiston COVID-19 -rokotteen kehittämisessä. Gilbert on tutkinut rokotteita malariaa, influenssaa ja tuberkuloosia vastaan. Tavoitteena on aktivoida rokotetun henkilön T-imusolut reagoimaan haluttuihin antigeeneihin. Vuonna 2014 Gilbert johti ensimmäisen ebolarokotteen kehitystä. MERS-hengitysoireyhtymän leviämisen aikaan hän matkusti Saudi-Arabiaan kehittämään rokotetta MERSiä aiheuttavaa koronavirusta vastaan. Tämä rokote oli toisessa testivaiheessa, kun COVID-19-virus levisi Eurooppaan. Gilbert päätti käyttää MERSiin kehitettyä lähestymistapaa COVID-19-rokotteen kehittämiseen. The Royal Society of Arts palkitsi Gilbertin Albert-mitalilla vuonna 2021. == Lähteet == Luokka:Brittiläiset professorit Luokka:Oxfordin yliopiston professorit Luokka:Vuonna 1962 syntyneet Luokka:Elävät henkilöt
Laventelilingvistiikka

Laventelilingvistiikka, tai queer-lingvistiikka, on sosiolingvistiikan ala, joka tutkii seksuaali- ja sukupuolivähemmistöjen kielenkäyttöä ja kielen heteronormatiivisuutta. == Historia == Laventelilingvistiikan aiheita on tutkittu jo 1940-luvulta lähtien, mutta tosin muiden tieteenalojen parissa (esim. antropologia, sukupuolentutkimus ja filologia). Termiä laventelilingvistiikka käytti ensimmäisenä Gershon Legman vuonna 1951 tutkiessaan homoseksuaalien käyttämää sanastoa. Syy sanavalinnalle oli se, että 1940-luvulla laventeli oli yleinen viittaus homoseksuaalisiin miehiin ja lisäksi termin katsottiin olevan neutraalimpi kuin queer-lingvistiikka. Ensimmäinen alaa käsittelevä konferenssi (Lavender Language Conference) pidettiin vuonna 1993. Tapahtuman koordinaattorina on toiminut jo sen alusta alkaen alan yksi nimekkäimmistä tutkijoista William Leap, joka on mm. tutkinut Etelä-Afrikan isiNgqumoa. == Tutkimusaiheita == === Aksentti === Pohjois- Amerikassa homoseksuaalisuuteen liitetään tietty stereotyyppinen aksentti, jota kutsutaan englanniksi nimellä gay lisp, joka ilmenee soinnittomien mm. klusiilien, /p, t, k/, yliartikuloivana ääntämisenä. Myös koodinvaihtoa on havaittu käyttäjien keskuudessa: aksenttia vaihdetaan riippuen tilanteesta niin tietoisesti kuin tiedostamattakin. Historijoitsia Richard Barriosin mukaan tällainen aksentti on annettu vanhojen Disney-elokuvien antagonisteille kuten esim. Scarille (Leijonakuningas) ja prinssi Juhanalle (Robin Hood). === Slangi === Laventelilingvistiikka tutkii myös sellaisia slangeja tai krypotolekteja (salakieliä), joita käyttävät etupäässä seksuaali- ja sukupuolivähemmistöön kuuluvat henkilöt. Esimerkkejä tällaisista kielimuodoista löytyy ympäri maailmaa: Maa Kielimuoto Etelä-Afrikka IsiNgqumo Etelä-Afrikka Gayle Iso-Britannia Irlanti Polari Intia Hijra farsi Indonesia Bahasa Binan == Lähteet == *
Team Haippi

Team Haippi on tamperelainen rullakiekkojoukkue. Kaudella 2019 Team Haippi pelasi rullakiekon Tampere-sarjaa voittaen sen. Joukkue osallistui samana vuonna myös St Hockeyn Tampereen turnaukseen voittaen kyseisen turnauksen. Kaudella 2021 Team Haippi osallistuu rullakiekon SM-liigaan. Team Haippi voitti vuoden 2021, 2022 ja 2023 rullakiekon Suomen-mestaruuden näytöstyyliin ollen täysin suvereeni joukkue. == Kokoonpano == Maalivahdit: * 40 Leevi Viitanen * 90 Lassi Yrjölä Kenttäpelaajat: * 10 Eemeli Suomi * 11 Jonatan Tanus * 16 Aleksander Barkov * 19 Kristian Tanus * 21 Patrik Puistola * 24 Aleksi Heponiemi * 25 Henrik Haapala * 27 Waltteri Selimgerei * 75 Teemu Lepaus * 76 Anton Levtchi Joukkueenjohtaja: * Riku Pesonen == Lähteet == Luokka:Tamperelaiset urheiluseurat Luokka:Suomalaiset rullakiekkoseurat
Genderfluid

Genderfluid tarkoittaa liukuvaa sosiaalista sukupuolta ja kuuluu muunsukupuolisuuden sateenvarjon alle. Genderfluid on sosiaalinen sukupuoli, jossa sukupuoli-identiteetti vaihtelee ja liukuu ajoittain. Genderfluid voi tuntea itsensä joskus naiseksi, joskus mieheksi, joskus joksikin niiden väliltä ja joskus joksikin muuksi sosiaaliseksi sukupuoleksi, tai ettei hänellä ole sukupuolta ollenkaan. Genderfluid tulee englannin kielestä, ja voidaan suomentaa esimerkiksi sukupuolijoustavaksi. Tunnettuja genderfluideja ovat esimerkiksi Miley Cyrus ja Ruby Rose. == Katso myös == * Muunsukupuolisuus * Transsukupuolisuus * Sukupuolivähemmistöt * Asukupuolisuus * Queer == Lähteet == Luokka:Sukupuolivähemmistöt Luokka:Englanninkieliset sanat ja sanonnat Luokka:Transsukupuolisuus
Karjasilta (museosilta)

Karjasilta (käytetään myös nimiä Maantiealikäytävä ”Karjasilta” ja Karjasillan alikulkusilta)Luumäki–Imatra tavara ratasuunnitelma: Suunnitelmaselostus 30.6.2017, 2017, s. 61 on Karjalan radan alikäytävä entisen Joutsenon kunnan alueella Lappeenrannassa. Alikäytävällä tarkoitetaan yleensä rautatiesiltaa, jonka alitse kulkee kevyt-, traktori- tai muu lähiliikenne tai karja.Väyläviraston sillat 1.1.2020, 2020, s. 10 Karjasilta valmistui vuonna 1935. Sillan kohdalla radan alittaa myös pieni oja. Silta kuuluu Väyläviraston museosiltakokoelmaan.Väyläviraston sillat 1.1.2020, 2020, s. 62 Luumäen ja Imatran välillä vuosina 2018–2024 toteutettavan radanparannushankkeen takia sillan päälle rakennettiin uusi silta, ja vanha silta jäi sen alle lähes muuttumattomana. Karjasillan jänneväli on 4,6 metriä, hyödyllinen leveys 5,9 metriä ja sillan kokonaispituus 21 metriä. Sillan alikurkukorkeus on 3,6 metriä.Luumäki–Imatra tavara ratasuunnitelma: Suunnitelmaselostus 30.6.2017, 2017, s. 83–84 Karjasillassa on kiviset maatuet. Sillan kansi on yksiaukkoinen teräsbetoninen laatta, jossa on teräspalkkeja. Tätä liittorakenteena toimivaa siltatyyppiä käytettiin vain rautatiesilloissa, sen etuna on pieni rakennekorkeus. Siltaa oli sen valmistumisen jälkeen korotettu noin metrin verran, teräsbetoninen korotus purettiin pois uuden sillan tekemisen yhteydessä. Karjalan radan parannushankkeeseen kuului Joutsenon ja Imatran välisen yksiraiteisen radan muuttaminen kaksiraiteiseksi, ja siksi sillan kantta piti leventää ja sen kantokykyä lisätä. Museosillan piti kuitenkin säilyä mahdollisimman muuttumattomana, joten vanhan sillan päälle rakennettiin uusi silta. Se on ulokelaattasilta, joka tuettiin porapaaluilla kallioon. Sillan uusi kansi tehtiin vanhan sillan vieressä ja työnnettiin paikoilleen. Museosillan maatuesta jouduttiin työn ajaksi purkamaan kiviä, jotka palautettiin paikoilleen uuden sillan siirron jälkeen. Karjasillan muutostyö valmistui kesällä 2020 yhdessä neljän muun alikäytävän kanssa. == Lähteet == * * === Viitteet === == Aiheesta muualla == Luokka:Suomen rautateiden museosillat Luokka:Lappeenrannan sillat Luokka:Palkkisillat
Malin Matsintytär

Malin Matsintytär (tunnettu myös pilkkanimellä Rumpare-Malin; n. 1610 Pohjanmaa – 5. elokuuta 1676 Tukholma) oli 1600-luvulla elänyt ruotsalainen nainen, joka poltettiin roviolla noituudesta epäiltynä vuonna 1676. Malin syntyi Pohjanmaalla tuolloin Ruotsiin kuuluneessa Suomessa noin vuonna 1610. Parikymppisenä hän muutti Tukholmaan, jossa hän työskenteli piikana, kätilönä ja saunottajana. Hän meni vuonna 1638 naimisiin Erik Nilsinpojan kanssa. He saivat 15 lasta, joista kaksi, Annika ja Maria, selvisivät hengissä aikuisikään. Vuonna 1668 Erik tuomittiin eläimeen sekaantumisesta kuolemaan. Malin meni pian uusiin naimisiin Anders Arendtinpojan kanssa. Vuonna 1675 noitavainot levisivät Tukholmaan. Myös Malin Matsintytärtä ja hänen tyttäriään syytettiin lasten viemisestä salaa Kyöpelinvuorelle. Tyttäret tunnustivat rikoksensa ja sanoivat äitinsä houkutelleen heidät harrastamaan noituutta. Malin kiisti kaiken. Koska hän ei tunnustanut tekojaan eikä osoittanut katumusta, hänelle määrättiin poikkeuksellisen ankara tuomio: sen sijaan, että hänet olisi ennen roviolla polttamista mestattu, hänet päätettiin polttaa elävältä. Tuomio pantiin täytäntöön 5. elokuuta 1676 Tukholmassa. Hänen kanssaan teloitettiin toinen noituudesta tuomittu, "Saksan Annika". Syksymmällä useat aiemmin noitia ilmiantaneet ihmiset tunnustivat valehdelleensa, mukaan lukien Malinin tyttäret. Heidät tuomittiin piiskarangaistuksiin, pakkotyöhön ja karkotukseen. Malinista on tullut varsinkin Ruotsissa yksi noitavainojen tunnetuimmista uhreista, ja hänen hahmonsa on esiintynyt niin fiktiivisessä kuin tieteellisessäkin kirjallisuudessa. ==Lähteet== ==Aiheesta muualla== *Sveriges Radion P3 Historia -podcast Malin Matsintyttärestä Luokka:1610-luvulla syntyneet Luokka:Vuonna 1676 kuolleet Luokka:Ruotsinsuomalaiset henkilöt Luokka:Noituudesta teloitetut Luokka:Ruotsalaiset teloitetut Luokka:Ruotsin teloittamat
Vähemmistöstressi

Vähemmistöstressi tarkoittaa vähemmistöjen kokemaa henkistä kuormitusta, joka johtuu syrjinnän kokemuksista tai sen pelosta. Vähemmistöstressi voi ilmentyä kroonisena stressinä ja ahdistuksena. Vähemmistöstressiä voivat kokea esimerkiksi sukupuoli- ja seksuaalivähemmistöjen edustajat, jotka kohtaavat yhteiskunnan oletuksia heteroseksuaalisuudesta (heteronormatiivisuus) ja cissukupuolisuudesta (cisnormatiivisuus) sekä leimautumista, erilaisuutta ja väkivaltaa tai sen pelkoa. Yhdysvalloissa sateenkaarivähemmistöihin kohdistuu paljon viharikoksia ja väkivaltaa. Ympäröivän yhteiskunnan syrjintä voi aiheuttaa ihmisessä erilaisuuden ja huonommuuden tunnetta, kuormitusta sekä ulkopuolisuuden kokemusta. Krooninen stressitila voi vaikuttaa kielteisesti sekä fyysiseen että psyykkiseen terveyteen ja hyvinvointiin. Säännöllisen syrjinnän kohteeksi joutuminen voi aiheuttaa painetta väestöryhmään kuulumisesta. ==Katso myös== *Sukupuolivähemmistöjen syrjintä == Lähteet == Luokka:Seksuaali- ja sukupuolivähemmistöt Luokka:Vähemmistöt Luokka:Stressi Luokka:Syrjintä
Passing

Passing eli "mennä läpi" on tilanne, jossa transihminen oletetaan sukupuolensa edustajaksi ilman että hänen tunnistetaan olevan trans. Arkisissa tilanteissa ihminen yleensä määrittelee toisten sukupuolen ensisijaisesti näköhavaintojensa perusteella. Niin kutsuttu läpi meneminen tarkoittaakin esimerkiksi sitä, kun transtaustainen mies nähdään cismiehenä. Monelle transihmiselle "läpi meneminen" on tärkeää. Kaikki eivät sitä kuitenkaan tavoittele, eikä passing ole vaatimus millekkään sukupuolelle. Transihmisiin kohdistuvan syrjinnän sekä viharikosten vuoksi cisihmisestä "läpi meneminen" voi kuitenkin esimerkiksi toimia suojana transfobialta. Läpi menemisen konseptia on kritisoitu binääristen sukupuolten normatiivisuudesta, sekä ajatuksesta, että transihmisten tulisi piilottaa transtaustansa. == Katso myös == * Vähemmistöstressi * Kaapista ulos tuleminen == Lähteet == Luokka:Transsukupuolisuus Luokka:Seksuaali- ja sukupuolivähemmistöjen kulttuuri
TERF

TERF (engl. trans-exclusionary radical feminism, ’transihmiset ulossulkeva radikaalifeminismi’) on usein halventavassa tarkoituksessa käytetty nimitys radikaalifeminismin suuntauksesta, jonka mukaan koska sukupuolessa on kyse lisääntymisbiologiasta, transsukupuoliset ihmiset ovat sitä sukupuolta, johon heidät on syntymässä määritelty biologiansa perusteella. Terf-feministien mukaan transnaiset ovat siis miehiä tai transihmisiä eivätkä naisia. Joidenkin terf-feministien mukaan transnaisilta puuttuvat väistämättä naisen kokemukset esimerkiksi naispuberteetista, patriarkaatin kohteena olemisesta ja raskaudesta. Terf-nimitystä käytetään usein halventavassa merkityksessä, ja terf-feministejä syytetään transfobisiksi. Jotkut terfeiksi leimatut feministit määrittelevät itsensä mieluummin ”gender-kriittisiksi”. Joidenkin terf-feministiksi leimattujen feministien mukaan transihmisten asiat eivät kuulu feminismiin tai naisjärjestöihin. Jotkut terf-feministeiksi leimatut feministit, kuten ruotsalainen Ebba Witt-Brattström, sanovat vierastavansa intersektionaalista feminismiä siitä syystä, että siinä sukupuolia nähdään olevan enemmän kuin kaksi, ja koska siinä keskitytään naiseuden kustannuksella moniin queer-aiheisiin. Terf-ajatteluun on yhdistetty esimerkiksi vaatimus, että naisten vessojen pitäisi turvallisuussyistä olla tarkoitettu vain biologisesti naisille eikä transnaisille. Terf-feministit perustelevat tätä vaatimusta tapauksilla, joissa transnainen tai sellaiseksi tekeytyvä on raiskannut naisia naisille rajatuissa tiloissa. On myös huomautettu, että biologiaan perustuvan jaottelun poistuessa kuka hyvänsä henkilö voi määritellä itsensä naiseksi, ja tämän avaavan mahdollisuuden häiritsijämiesten toiminnalle. Ensimmäisiä kertoja termiä käytti Englannissa vuonna 2008 Viv Smythe kuvailemaan mediassa kirjoittavia radikaaleja feministejä, jotka Smythen mukaan olivat transfobisia. Nykyään termiä käytetään myös ei- radikaaleiksi feministeiksi identifioiduista ihmisistä, joiden katsotaan syrjivän transihmisiä. Tunnettuja kielteisellä terf-nimityksellä leimattuja pitkän linjan feministejä ovat esimerkiksi J. K. Rowling sekä feminismin perustajahahmoihin kuuluva Germaine Greer. == Lähteet == Luokka:Englanninkieliset sanat ja sanonnat Luokka:Feministiset käsitteet Luokka:Sukupuolivähemmistöt Luokka:Syrjintä
Demiseksuaalisuus

Demiseksuaalisuus on seksuaalinen suuntautuminen, jossa seksuaalinen kiinnostus edellyttää kokonaisvaltaista tunnetasoa toista ihmistä kohtaan. Demiseksuaalisuus on yksi seksuaalivähemmistöistä ja osa aseksuaalisuuden spektriä. Demiseksuaalisuutta ei tule sekoittaa demiromanttisuuteen, joka on romanttisen suuntautumisen muoto. Demiseksuaali ei tunne seksuaalista halua ihmisiä kohtaan ilman osapuolten välistä vahvaa henkistä yhteyttä ja luottamusta. Tällainen henkinen yhteys voi olla minkälainen tahansa ystävyydestä rakkauteen. Demiseksuaalisuus ei ole riippuvainen kokijan sukupuolesta. Se, kuinka paljon demiseksuaalin täytyy tietää toisesta henkilöstä, ennen kuin seksuaalisen vetovoiman kokeminen mahdollistuu, vaihtelee täysin henkilöstä toiseen. Ei ole olemassa mitään aikataulua sille, kuinka kauan tämä prosessi kestää, tai että onnistuuko se ylipäätään. Lisäksi ei ole tapaa määrittää, mikä lasketaan läheiseksi tai vahvaksi siteeksi, mikä voi myös aiheuttaa hämmennystä. Kuten mikä tahansa seksuaalinen suuntautuminen, myös demiseksuaalit voivat nauttia toisen henkilön läsnäolosta tai tuntea vetoa joihinkin hänen ominaisuuksiinsa ilman kiinnostusta harrastaa seksiä hänen kanssaan. Toisin kuin useimmat muut seksuaaliset suuntautumiset, demiseksuaalisuus ei viittaa siihen, minkä sukupuolen henkilö kokee seksuaalisesti vetovoimaiseksi. ==Primaarinen ja sekundaarinen seksuaalinen kiinnostumismalli== *Primaarinen seksuaalinen vetovoima: seksuaalinen vetovoima ihmisiä kohtaan perustuen välittömästi saatavilla oleviin tietoihin (kuten heidän ulkonäköönsä tai tuoksuunsa). Primaarista seksuaalista vetovoimaa luonnehditaan kokemiseksi ensisilmäyksellä. *Toissijainen seksuaalinen vetovoima: seksuaalinen vetovoima ihmisiä kohtaan perustuen tietoihin, jotka eivät ole heti saatavilla (kuten persoonallisuus, elämänkokemukset ja lahjakkuudet). Se, kuinka paljon henkilön tarvitsee tietää toisesta ja kuinka kauan heidän täytyy tuntea toinen ennen kuin toissijainen seksuaalinen vetovoima kehittyy, vaihtelee henkilöstä toiseen. Kun toissijainen seksuaalinen vetovoima jotakuta kohtaan on muodostutut, voi demiseksuaali tuntea kiihottumista tai halua myös vetovoiman kohteen fyysisiin piirteisiin. == Katso myös == * Aromanttisuus == Lähteet == Luokka:Aseksuaalisuus
Jalmari Syvänne

Jalmari Syvänne (28. lokakuuta 1889 Tampere – 29. kesäkuuta 1921 Turku) oli suomalainen kuvittaja ja graafikko.Taiteilija Jalmari Syvänne, Kirjapainotaito : graafillinen aikakauslehti, 01.09.1921, nro 9, s. 19, Kansalliskirjaston digitaaliset aineistotTaiteilija Jalmari Syvänne kuollut, Vapaa Sana, 02.07.1921, nro 148, s. 3, Kansalliskirjaston digitaaliset aineistot Syvänne tuli opiskelemaan Turun Taideyhdistyksen piirustuskouluun vuonna 1905. Syvänne oli tunnettu graafillisena taiteilijana ja hän teki myös vesiväritöitä. Syvänne teki useita ulkomaanmatkoja muun muassa Välimeren maihin ja Venäjälle Volgan varsille. Viimeksi hän teki opintomatkan 1920 Italiaan ja Ranskaan. Syvänne kuoli 31-vuotiaana kurkkutuberkuloosiin.Hautaus, Uusi Aura, 05.07.1921, nro 175, s. 2, Kansalliskirjaston digitaaliset aineistotJalmari Syvänne on haudattu Turun hautausmaalle. Hänen hautakivessään on taiteilija Aarre Aaltosen tekemä pronssinen muotokuvareliefi.Henri Leino : Turun hautausmaan museohautojen inventointi, Geometrix-sovellusten käytettävyys hautausmaiden inventoinnissa. Ammattikorkeakoulututkinnon opinnäytetyö Lepaa, Rakennettu ympäristö Syyslukukausi, 2018, Jalmari Syvänteen hautakivi Turun hautausmaalla, kuva 29 Syvänne oli mukana perustamassa muiden turkulaisten taiteilijoiden kanssa keväällä 1917 Taiteilijaliitto Auraa ja hän osallistui syksyllä 1917 liiton järjestämään näyttelyyn Turun taidemuseossa.Taiteilijaliitto Auran näyttely Taidemuseossa, Turun Sanomat, 23.09.1917, nro 3875, s. 3, Kansalliskirjaston digitaaliset aineistot == Lähteet == Luokka:Suomalaiset taidegraafikot Luokka:Suomalaiset kuvittajat Luokka:Vuonna 1889 syntyneet Luokka:Vuonna 1921 kuolleet
Loppuunmyyty

__NOTOC__ Loppuunmyyty on Teflon Brothersin kuudes studioalbumi, joka julkaistiin 12. kesäkuuta 2021 levymerkillä Johanna Kustannus. == Kappaleet == # # # # # # # # # # == Arvostelut == * Helsingin Sanomat: ”Junttiräpin kuninkaiden” Teflon Brothersin uusi levy on unohdettava kokonaisuus, joka kalpenee kesän todelliselle bilehitille Viitattu 5.10.2021. == Lähteet == Luokka: Vuoden 2021 albumit Luokka:Teflon Brothersin albumit
Spandex Sapiens

Spandex Sapiens on Oskari Pastilan ohjaama suomalainen dokumenttielokuva vuodelta 2015. Elokuva on henkilödokumentti Kanadassa syntyneestä showpainijasta Michel "StarBuck" Majalahdesta, joka painii suomalaisessa Fight Club Finland -painijärjestössä. == Lähteet == Luokka:Vuoden 2015 suomalaiset elokuvat Luokka:Suomalaiset dokumenttielokuvat
Lauluja utopiasta

Lauluja utopiasta on Peter von Baghin ja Jouko Aaltosen ohjaama suomalainen dokumenttielokuva vuodelta 2017. Elokuva on yhteiskunnallinen musiikkidokumentti Agit Prop -yhtyeestä, joka oli yksi keskeisimmistä Suomen 1970-luvun poliittiseen laululiikkeeseen kuuluneista yhtyeistä. Lauluja utopiasta ei ollut valmis von Baghin kuollessa vuonna 2014. Hän oli ehtinyt tehdä haastattelut, ja Aaltonen teki elokuvan loppuun. == Lähteet == Luokka:Vuoden 2017 suomalaiset elokuvat Luokka:Suomalaiset dokumenttielokuvat
Daoulas

Daoulas () on kunta läntisessä Ranskassa Finistèren departementissa Bretagnen alueella. Se sijaitsee Brestin redin rannikolla, noin 20 kilometriä Brestin kaupungista itään. Daoulas oli keskiajalla tärkeä satamakaupunki Bro-Léonin ja Cornwallin välillä. Kunnan nähtävyys on 1100-luvulta peräisin oleva entinen luostari Abbaye de Daoulas. Luostarin perusti augustinolainen sääntökunta. Luostari on nykyään yksityisomistuksessa, lukuun ottamatta seurakunnan käytössä olevaa luostarikirkkoa. Erityisen näyttäviä ovat 44 pylvään reunustama luostaripiha, sekä 1500-luvulta peräisin oleva suihkulähde. Tiedosto:Jardin_de_l'Abbaye-DAOULAS.jpg|Luostarin puutarha Tiedosto:Cloître_de_l'Abbaye-DAOULAS.jpg|Luostaripiha Tiedosto:France_Bretagne_29_Abbaye_Notre-Dame_de_Daoulas_10.jpg|Luostarin suihkulähde ==Lähteet== ==Aiheesta muualla== Luokka:Finistèren kunnat
Radiofarmasia

Radiofarmasia on isotooppilääketieteen osa-alue, jonka tehtävänä on tuottaa radiolääkkeitä hoitoon ja diagnostiikkaan. Radiofarmasian laboratorion toimintaa ohjaa sekä lääkeainelaki että säteilylaki. Tyypillinen radiofarmasian laboratorio on esim. PET-laboratorio. == Lähteet == * *The European Association of Nuclear Medicine (EANM): Radiopharmacy Luokka:Farmasia
We Are One

__NOTOC__ We Are One on U.D.O:n sekä Saksan asevoimien virallisen sotilassoittokunnan Musikkorps der Bundeswehrin yhteistyönä tehty albumi, joka julkaistiin 17. heinäkuuta 2020.[ https://www.amazon.com/Are-One-Musikkorps- Bundeswehr-U-D/dp/B087C9PWL4 Amazon: U.D.O., Das Musikkorps Der Bundeswehr – We Are One] == Kappaleet == # # # # # # # # # # # # # # # == Arvostelut == * Kaaoszine: 7-/10 == Lähteet == == Aiheesta muualla == * * Luokka: Vuoden 2020 albumit Luokka:U.D.O:n albumit
John Cho

John Cho (syntymänimeltään Cho Yo-Han, s. 16. kesäkuuta 1972 Soul) on Etelä- Koreassa syntynyt yhdysvaltalainen näyttelijä, jonka tunnetuimmat roolihahmot ovat Harold Lee Harold & Kumar -elokuvista sekä Hikaru Sulu Star Trek -elokuvasarjasta. == Nuoruus == Cho syntyi Soulissa, Etelä-Koreassa ja muutti Yhdysvaltoihin vuonna 1978. Hän kasvoi Los Angelesissa, jonne hänen perheensä lopulta asettui. == Osittainen filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1999 American Pie American Pie MILF Guy / Vocal Jazz Group 2001 American Pie 2 American Pie 2 John 2002 Big Fat Liar Big Fat Liar – valehtelija Dustin 'Dusty' Wong 2003 American Wedding American Pie: The Wedding John 2004 Harold & Kumar Go to White Castle Harold & Kumar – täydellisen hampurilaisen metsästys Harold Lee 2008 Harold & Kumar Escape from Guantanamo Bay Harold & Kumar 2: Pako Guantanamosta Harold 2009 Star Trek Star Trek Sulu 2012 American Reunion American Pie: Luokkakokous MILF Guy #2 2012 Total Recall Total Recall McClane 2013 Star Trek Into Darkness Star Trek Into Darkness Sulu 2015 Grandma Grandma Chau 2016 Star Trek Beyond Star Trek Beyond Sulu Televisiosarjat Televisiosarjat Televisiosarjat Televisiosarjat Vuosi Nimi Rooli Jaksot 2007 Ruma Betty Kenny 3 jaksoa 2009-2010 FlashForward Future Shock 21 jaksoa 2013 Go On Steven 22 jaksoa 2014 Sleepy Hollow Andy Brooks 7 jaksoa 2006-2016 American Dad! Vince Chung 5 jaksoa 2017 The Exorcist Andrew Kim 10 jaksoa 2021 Cowboy Bebop Spike Spiegel päärooli == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Vuonna 1972 syntyneet Luokka:Elävät henkilöt
Columbian piirikunta (New York)

Columbian piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 59 461 vuonna 2019. Piirikunnan hallintokeskus on Hudsonin kaupunki. Piirikunta on perustettu vuonna 1786. == Lähteet == == Aiheesta muualla == Luokka:New Yorkin piirikunnat
Rensselaerin piirikunta

Rensselaerin piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 158 714 vuonna 2019. Piirikunnan hallintokeskus on Troyn kaupunki. Piirikunta on perustettu vuonna 1791. == Lähteet == == Aiheesta muualla == Luokka:New Yorkin piirikunnat
Cortlandin piirikunta

Cortlandin piirikunta () on Yhdysvaltojen New Yorkin osavaltiossa sijaitseva, vuonna 1808 perustettu piirikunta. Sen väkiluku oli 47 581 vuonna 2019. Piirikunnan hallintokeskus on Cortlandin kaupunki. == Lähteet == == Aiheesta muualla == Luokka:New Yorkin piirikunnat
Delawaren piirikunta (New York)

Delawaren piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 44 135 vuonna 2019. Piirikunnan hallintokeskus on Delhin kunta. Piirikunta on perustettu vuonna 1797. == Lähteet == == Aiheesta muualla == Luokka:New Yorkin piirikunnat
Sullivanin piirikunta (New York)

Sullivanin piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 75 432 vuonna 2019. Piirikunnan hallintokeskus on Monticellon kunta. Piirikunta on perustettu vuonna 1809. == Lähteet == == Aiheesta muualla == Luokka:New Yorkin piirikunnat
Tiogan piirikunta (New York)

Tiogan piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 48 203 vuonna 2019. Piirikunnan hallintokeskus on Owegon kunta. Piirikunta on perustettu vuonna 1791. == Lähteet == == Aiheesta muualla == Luokka:New Yorkin piirikunnat
Viktor Tsyhankov

Viktor Tsyhankov (s. 15. marraskuuta 1997 Nahariya, Israel) on ukrainalainen jalkapalloilija. Hän on pelipaikaltaan laitahyökkääjä. Hän edustaa seuratasolla espanjalaista Gironaa, johon hän siirtyi Kiovan Dynamosta tammikuussa 2023. Tsyhankov nousi Ukrainan maajoukkueeseen vuonna 2016. Tsyhankov nousi Kiovan Dynamon junioreista edustusjoukkueeseen kaudella 2016–2017. Hän on pelannut Ukrainan liigassa 156 ottelua ja tehnyt niissä 77 maalia. Hän voitti liigamestaruuden kaudella 2020–2021. Hän voitti Ukrainan cupin kausina 2019–2020, jonka loppuottelun päättäneessä rangaistuspotkukilpailussa hän oli yksi maalintekijöistä, ja 2020–2021, jonka loppuottelun ainoan maalin hän teki jatkoajalla. Hän on pelannut Mestarien liigassa 17 ottelua, joissa hän on tehnyt kolme maalia, ja Eurooppa-liigassa 33 ottelua, joissa hän on tehnyt yhdeksän maalia. Tsyhankov siirtyi tammikuussa 2023 Espanjan La Ligassa pelaavaan Gironaan. Hän teki maalin kolmannessa liigaottelussaan helmikuussa Almeríaa vastaan ja kaksi maalia maaliskuussa tasapeliin 2–2 päättyneessä vierasottelussa Rayo Vallecanoa vastaan. Hän pelasi kevätkauden 2023 aikana 19 La Ligan ottelua. Kaudella 2023–2024 hän pelasi 30 liigaottelua ja teki niissä kahdeksan maalia: yhden syyskuussa Granadaa, marraskuussa Osasunaa ja Athletic Bilbaota, tammikuussa Sevillaa ja helmikuussa Athletic Bilbaota ja Rayo Vallecanoa vastaan sekä kaksi maalia toukokuussa Granadaa vastaan. Tsyhankov pelasi Ukrainan nuorisomaajoukkueissa. Ukrainan A-maajoukkueessa hän pelasi ensimmäisen kerran marraskuussa 2016 MM-karsintaottelussa Suomea vastaan. Kesän 2021 EM- kilpailuissa hän pääsi vaihdosta kentälle kahdessa alkulohko-ottelussa, voitokkaassa neljännesvälieräottelussa Ruotsia vastaan ja tappiollisessa puolivälieräottelussa Englantia vastaan. Tsyhankov on kesäkuun 2024 puoliväliin mennessä pelannut 54 A-maaottelua, joissa hän on ollut 28 kertaa avauskokoonpanossa. Hän on tehnyt 13 maaottelumaalia: yhden maaliskuussa 2019 EM-karsintaottelussa Luxemburgia, kaksi kesäkuussa 2019 EM-karsintaottelussa Serbiaa, yhden lokakuussa 2020 ystävyysottelussa Ranskaa, yhden kuusi päivää edellisen jälkeen Kansojen liigan ottelussa Espanjaa, yhden toukokuussa 2021 ystävyysottelussa Bahrainia, yhden kesäkuussa 2022 Kansojen liigan ottelussa Irlantia, kaksi kesäkuussa 2023 ystävyysottelussa Saksaa, yhden neljä päivää Saksa-ottelun jälkeen EM-karsinnassa Pohjois-Makedoniaa ja yhden kolme päivää edellisen ottelun jälkeen EM-karsinnassa Maltaa, yhden maaliskuussa 2024 EM- jatkokarsintojen voitokkaassa loppuottelussa Islantia sekä yhden kesäkuussa 2024 ystävyysottelussa Moldovaa vastaan. == Lähteet == Luokka:Ukrainalaiset jalkapalloilijat Luokka:Vuonna 1997 syntyneet Luokka:Elävät henkilöt
Steubenin piirikunta (New York)

Steubenin piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 95 379 vuonna 2019. Piirikunnan hallintokeskus on Bathin kunta. Piirikunta on perustettu vuonna 1796. == Lähteet == == Aiheesta muualla == Luokka:New Yorkin piirikunnat
Jeffersonin piirikunta (New York)

Jeffersonin piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 109 834 vuonna 2019. Piirikunnan hallintokeskus on Watertownin kaupunki. Piirikunta on perustettu vuonna 1805. == Lähteet == == Aiheesta muualla == Luokka:New Yorkin piirikunnat
Murilo Mendes

Murilo Mendes (1901 Juiz de Fora, Minas Gerais, Brasilia – 1975 Lissabon, Portugali) oli brasilialainen kirjailija, kriitikko ja diplomaatti. Mendes oli Brasilian Rooman-suurlähetystössä kulttuuriattaseana. Hänen ensimmäinen merkittävä runokokoelmansa Poemas ilmestyi 1930. Alkutuonnossa hän oli humoristi ja käytti arkista kieltä, myöhemmin hän sai vaikutteita surrealismista. Vuodesta 1934 alkaen näkyy voimakkaana katolisuuden vaikutusta, joka ilmenee uskonnollisen sisällön esittämisenä uudenlaisella kielellä. Hän sai vuonna 1973 italialaisen Viareggio-palkinnon. ==Suomennetut runot== Janne Löppösen suomentamia Mendesin runoja on runouslehdessä Tuli & Savu: 2019: 2.Murilo Mendes, Luettelo suomennetuista runoista, Linkki maailman runouteen, Runotietokanta, Lahden kaupunginkirjasto. Päivitetty 17.5.2021, viitattu 30.6.2021 * Laulu maanpaosta * Panoraama ==Lähteet== ==Aiheesta muualla== Luokka:Brasilialaiset kirjailijat Luokka:Portugalinkieliset kirjailijat Luokka:Vuonna 1901 syntyneet Luokka:Vuonna 1975 kuolleet
Viktor Oksanen

Viktor Oksanen (Oksala) (25. heinäkuuta 1869 Laukaa – 1. heinäkuuta 1936 Iittala) oli suomalainen lasihiomomestari ja suomalaisen lasinhiontataidon kehittäjä. Hän suunnitteli lukuisia uusia kristalli- ja lasityömalleja ja toi maahan alan osaamista ulkomailta.Kuolleita, Helsingin Sanomat, 03.07.1936, nro 175, s. 6, Kansalliskirjaston digitaaliset aineistotViktor Oksasen kuolinilmoitus, Uusi Suomi, 03.07.1936, nro 175, s. 3, Kansalliskirjaston digitaaliset aineistotKuolleita, Uusi Suomi, 03.07.1936, nro 175, s. 5, Kansalliskirjaston digitaaliset aineistot Oksanen aloitti uransa lasinhiojana Karhulan lasitehtaassa 1889–1894. Hän oli sitten lasinhiojana Ruotsissa Kostan lasitehtaalla 1894–1900 ja kohosi siellä esimieheksi. Oksanen otti tehtaan edustajana menestyksellä osaa Malmössä, Tukholmassa ja Lundissa pidettyihin näyttelyihin vuosina 1896–1898. Vuonna 1900 hänet palkittiin kultamitalilla Pariisin maailmannäyttelyssä. Oksanen palasi Suomeen ja oli esimiehenä Iittalan lasitehtaalla 1900–1924, Kauklahden lasitehtaalla 1924–1927 ja Riihimäen lasitehtaalla 1927–1931. Viimeksi hän oli itsenäisenä yrittäjänä Riihimäellä 1931–1935. == Lähteet == Luokka:Suomalaiset käsityöläiset Luokka:Vuonna 1869 syntyneet Luokka:Vuonna 1936 kuolleet
Roman Bezus

Roman Anatolijovytš Bezus (; s. 26. syyskuuta 1990 Krementšuk, Ukrainan SNT, Neuvostoliitto) on ukrainalainen jalkapalloilija. Hän on pelipaikaltaan hyökkäävä keskikenttäpelaaja. Hän edustaa seuratasolla kyproslaista Omoniaa. Hän pelasi Belgiassa vuosina 2016–2022 ja edusti siellä ensin Sint-Truidenia ja sitten Gentiä. Hän on pelannut Ukrainan maajoukkueessa vuodesta 2011. Bezus on pelannut Ukrainan liigassa Vorskla Pultavan, Kiovan Dynamon ja Dnipron joukkueissa yhteensä 155 ottelua ja tehnyt niissä 29 maalia. Hän voitti liigamestaruuden kaudella 2014–2015 ja kolme kertaa Ukrainan cupin. Hän siirtyi kesällä 2016 belgialaisseura Sint-Truideniin, jossa hän pelasi 2,5 vuoden aikana 63 liigaottelua ja teki niissä kymmenen maalia. Tammikuussa 2019 hän siirtyi Gentiin, jossa hän pelasi 3,5 kauden aikana 90 liigaottelua ja teki niissä 16 maalia. Elokuussa 2022 hän siirtyi Kyproksen liigassa pelaavaan Omoniaan. Bezus on pelannut kaudesta 2011–2012 alkaen Eurooppa-liigassa 36 ottelua ja tehnyt niissä yhden maalin. Kaudella 2014–2015 hän pelasi Dnipron joukkueessa Eurooppa-liigan loppuottelussa, jossa Dnipro hävisi Sevillalle. Bezus pelasi Ukrainan nuorisomaajoukkueessa. Ukrainan A-maajoukkueessa hän pelasi ensimmäisen kerran marraskuussa 2011 ystävyysottelussa Saksaa vastaan. Kesän 2021 EM-kilpailuissa hän pääsi vaihdosta kentälle Ruotsia vastaan pelatun voitokkaan neljännesvälierän jatkoajan viime hetkillä tilanteen ollessa vielä tasan. Bezus ei ole pelannut maajoukkueessa EM-kilpailujen jälkeen. Hän on pelannut 24 A-maaottelua, joissa hän on ollut kuusi kertaa avauskokoonpanossa. Hän on tehnyt viisi maaottelumaalia: kesäkuussa 2013 MM- karsintaottelussa Montenegroa, syyskuussa ja lokakuussa 2013 MM- karsintaotteluissa San Marinoa, syyskuussa 2014 ystävyysottelussa Moldovaa ja marraskuussa 2019 ystävyysottelussa Viroa vastaan. == Lähteet == Luokka:Ukrainalaiset jalkapalloilijat Luokka:Vuonna 1990 syntyneet Luokka:Elävät henkilöt
Bombay (elokuva)

Bombay on vuonna 1995 ensi-iltansa saanut Mani Ratnamin kirjoittama ja ohjaama intialainen tamilinkielinen romanttinen draamaelokuva, pääosissa Arvind Swamy ja Manisha Koirala. Elokuva kertoo eri uskontojen välisestä perheestä Bombayssa ennen Bombayn mellakoita ja niiden aikana, jotka tapahtuivat joulukuun 1992 ja tammikuun 1993 välillä sen jälkeen, kun Babri Masjidin purkaminen johti uskonnollisiin jännitteisiin hindu- ja muslimiyhteisöjen välillä. Se on toinen Ratnamin elokuvatrilogiassa, joka kuvaa ihmissuhteita Intian politiikan taustalla, mukaan lukien elokuvat Roja (1992) ja Dil Se (1998). Elokuva dubattiin hindiksi, teluguksi ja malajalamiksi samalla nimellä. Elokuvasta tuli lopulta yksi tamilielokuvien eniten tuottaneista elokuvista, ja se otettiin hyvin vastaan sekä kriittisesti että kaupallisesti, ja se esitettiin monilla kansainvälisillä elokuvajuhlilla, mukaan lukien Philadelphian elokuvajuhlat vuonna 1996. Elokuvan soundtrack ansaitsi säveltäjä A. R. Rahmanille neljännen peräkkäisen parhaan tamilimusiikin Filmfare Awards South -palkinnon, ja sitä pidetään yhtenä Intian kaikkien aikojen parhaista soundtrackeista. Elokuva kuitenkin aiheutti huomattavia kiistoja julkaisunsa aikaan Intiassa ja ulkomailla, koska se kuvasi uskontojen välistä suhdetta muslimitytön ja hindumiehen välillä. Elokuva kiellettiin Singaporessa ja Malesiassa julkaisun jälkeen. Kaksi kotitekoista pommia heitettiin ohjaaja Mani Ratnamin taloon, joka joutui sairaalaan sirpaleiden haavoittamana. Poliisi syytti islamilaisia ääriliikkeitä hyökkäyksestä. Elokuva voitti useita palkintoja sekä kotimaassaan että kansainvälisesti. == Näyttelijät == == Soundtrack == == Palkinnot == * National Film Awards ** Parhaan kansallista integraatiota käsittelevän elokuvan Nargis Dutt -palkinto – Mani Ratnam ** Paras leikkaus – Suresh Urs * Filmfare Awards ** Paras elokuva (kriitikkopalkinto) – S. Sriram ** Paras roolisuoritus (kriitikkopalkinto) – Manisha Koirala * Filmfare Awards South ** Paras elokuva – tamili – S. Sriram, Mani Ratnam ** Paras ohjaus – tamili – Mani Ratnam ** Paras naisnäyttelijä – tamili – Manisha Koirala ** Paras musiikki – tamili – A. R. Rahman * Matri Shree Media Award ** Paras elokuva – Mani Ratnam * Tamil Nadu State Film Awards ** Paras sanoitus – Vairamuthu ** Paras naislaulaja – K. S. Chithra * CineGoer’s Award ** Paras musiikki (tamili) – A. R. Rahman * Film Fans’ Award ** Paras musiikki (tamili) – A. R. Rahman * Kalasaagar Award ** Paras musiikki (tamili) – A. R. Rahman * Edinburgh International Film Festival (Skotlanti) ** Gaalapalkinto – Bombay – Mani Ratnam * Political Film Society Awards (Yhdysvallat) ** Erikoispalkinto – Bombay – Mani Ratnam * Jerusalem Film Festival (Israel) ** Wim Van Leer in Spirit for Freedom -palkinto – Paras elokuva – Bombay – Mani Ratnam == Lähteet == == Aiheesta muualla == * * * Luokka:Vuoden 1995 intialaiset elokuvat Luokka:Intialaiset romanttiset draamaelokuvat Luokka:Tamilinkieliset elokuvat Luokka:Mani Ratnamin ohjaamat elokuvat
Faramund

Faramund tai Pharamond (kuollut noin 426) oli frankkien herttua, joka Liber Historiae Francorum -kronikan mukaan on saattanut olla merovingien hallitsijasuvun perustajan Clodion isä. Ei ole kuitenkaan pitäviä todisteita siitä, että Faramund olisi ollut todellinen historiallinen henkilö. == Lähteet == Luokka:Herttuat Luokka:Frankkien kuninkaat
Imidatsolidinyyliurea

Imidatsolidinyyliurea (C11H16N8O8) on heterosyklinen orgaaninen yhdiste. Yhdistettä voidaan käyttää säilöntäaineena kosmetiikassa. ==Ominaisuudet, valmistus ja käyttö== Huoneenlämpötilassa imidatsolidinyyliurea on valkoista kiteistä ainetta. Se liukenee veteen ja alkoholeihin, mutta ei muihin orgaanisiin liuottimiin. Imidatsolidinyyliurea estää bakteerien kasvua, mikä johtuu sekä itse imidatsolidinyyliureasta että sen hajoamisessa muodostuvasta formaldehydistä. Yhdiste tehoaa sekä grampositiivisiin että gramnegatiivisiin bakteereihin sekä eräisiin homeisiin. Imidatsolidinyyliurea voi aiheuttaa ihon herkistymistä ja kosketusallergiaa. Imidatsolidinyyliureaa valmistetaan allantoiinin ja formaldehydin välisellä reaktiolla emäksisissä olosuhteissa. Reaktiossa muodostuu myös diatsolidinyyliureaa ja muita allantoiinin ja formaldehydin kondensaatiotuotteita. Imidatsolidinyyliureaa käytetään säilöntäaineena esimerkiksi shampoissa, voiteissa ja meikeissä. ==Lähteet== Luokka:Heterosykliset yhdisteet Luokka:Säilöntäaineet
Francesco Salviati (piispa)

Francesco Salviati (1443 – 1478 Firenze) oli yksi Medicien syrjäyttämiseen pyrkineen Pazzi-salaliiton jäsenistä. Salviati valittiin Pisan arkkipiispaksi vuonna 1474. Pazzi-salaliiton epäonnistuttua Salviati hirtettiin Firenzessä. Salviatin lapsuudesta ei ole juuri tietoja, mutta hän lienee saanut humanistisen kasvatuksen ja opiskeli sittemmin Firenzen akatemiassa Marsilio Ficinon johdolla. Vuonna 1414 paaviksi valittiin Sixtus IV, ja se tarjosi Francesco Salviatille uusia mahdollisuuksia kirkollisella uralla. Paavi suosi veljenpoikiaan Pietro ja Girolamo Riariota, jotka Salviati tunsi hyvin. Francesco Salviati saikin viran kardinaaliksi nimitetyn Pietro Riarion sihteerinä. Pietro Riario kuoli tammikuussa 1474. Riario oli kuollessaan Firenzen arkkipiispa, ja Francesco Salviatia harkittiin hänen seuraajakseen. Firenzen johtaja Lorenzo de’ Medici kuitenkin vastusti Salviatin nimitystä sen vuoksi, että Salviatilla oli vahva kytkös Pazzin sukuun, jotka olivat Medicien pahimpia kilpailijoita. Arkkipiispaksi valittiin Salviatin sijasta Lorenzon lanko Rinaldo Orsini. Hyvitykseksi Salviati sai Pisan arkkipiispan viran lokakuussa 1474. Lorenzo de’ Medici vastusti myös tätä nimitystä, mutta Salviatin valintaa puolsivat voimakkaasti kreivi Girolamo Riario sekä muun muassa Medici-pankin Rooman haarakonttorin johtaja Giovanni Tornabuoni. Tästä huolimatta Lorenzo de’ Medici kieltäytyi hyväksymästä Salviatin nimitystä ja tarjosi Salviatille mitä tahansa muuta virkaa Toscanassa Pisan sijasta. Kun Francesco Salviati puolestaan kieltäytyi näistä vaihtoehtoisista tehtävistä, Lorenzo kielsi Salviatilta pääsyn kaupunkiin kahden vuoden ajaksi. Nämä tapahtumat sekä vahvat siteet Girolamo Riarioon ja Pazziin sukuun saattoivat ruokkia Francesco Salviatin Medicejä kohtaan tuntemaa vihaa ja olivat kenties yksi syy siihen, että Salviati liittyi Pazzi-salaliittoon. Salaliittolaiset olivat jo aiemmin suunnitelleet Giuliano ja Lorenzo de’ Medicin murhaa, mutta juoni epäonnistui. Uusi murhayritys sovittiin sunnuntaiksi 26. huhtikuuta 1478. Arkkipiispa Salviati sai tehtäväkseen vallata Firenzen Palazzo della Signorian ja surmata gonfalonieerin sillä aikaa, kun muut salaliittolaiset tappaisivat Medicin veljekset Firenzen tuomiokirkossa. Salviati yritti päästä gonfalonieeri Cesare Petruccian puheille paavin nimissä, mutta Petruccia aavisti salajuonen ja vangitsi Salviatin. Salviati hirtettiin myöhemmin Palazzo Vecchion ikkunasta. Salaliittolaiset epäonnistuivat myös tuomiokirkossa. Giuliano de’ Medici surmattiin, mutta Lorenzo de’ Medici pääsi pakoon. Salviatin teloitus ilman kirkon hyväksymää oikeudenkäyntiä sai Sixtus IV:n julistamaan sekä Lorenzo de’ Medicin että Firenzen tasavallan pannaan. Nämä rangaistustoimenpiteet poistettiin vasta kaksi vuotta myöhemmin. Salviatin suku puolestaan joutui kärsimään Francesco Salviatin osallisuudesta Pazzi-salaliittoon, ja Salviatin äiti joutui maksamaan sakkoja kahden vuoden ajan. == Lähteet == Luokka:Keskiajan katoliset arkkipiispat Luokka:Italialaiset katoliset arkkipiispat Luokka:Vuonna 1443 syntyneet Luokka:Vuonna 1478 kuolleet
Munkkiniemen kirjasto

Munkkiniemen kirjasto on Helsingin Munkkiniemen kaupunginosassa sijaitseva yleinen kirjasto. Se on yksi Helsingin kaupunginkirjaston toimipisteistä ja toimii osana pääkaupunkiseudun Helmet-kirjastoverkkoa. Munkkiniemen kirjasto on perustettu vuonna 1931. Nykyinen kirjastorakennus (1989) on arkkitehtien Kirsti ja Egil Nordin suunnittelema. Kirjastorakennus sijaitsee Riihitiellä Alvar Aallon kotitalon vieressä.Munkkiniemen kirjasto Stadissa.fi. Viitattu 2.7.2021. == Lähteet == == Aiheesta muualla == * Munkkiniemen kirjaston sijainti (Helsingin karttapalvelussa) (hel.fi) * * Luokka:Munkkiniemi Luokka:Helsingin kaupunginkirjasto